Diari Oficial de la Generalitat Valenciana


Sumari del DOGV 9736, del 30-11-2023 (2023/11681)

ORDRE 1/2023, de 23 de novembre, de la consellera de Justícia i Interior, per la qual es modifiquen els mòduls i les bases econòmiques de compensació de l'annex II del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11102


Data del document
:   23-11-2023

Organisme emissor
:   Conselleria de Justícia i Interior

Tipus de document
:   Ordre

Anàlisi jurídica

 Descriptors 

:   * Conselleria de Justícia i Interior
    * Conselleria de Justícia, Interior i Administració Pública
    * legislació
    * assistència judicial
    * procediment judicial
    * accés a la justícia
    * costes judicials

ORDRE 1/2023, de 23 de novembre, de la consellera de Justícia i Interior, per la qual es modifiquen els mòduls i les bases econòmiques de compensació de l'annex II del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta. [2023/11125]  
El Decret 175/2021, de 29 d'octubre, del Consell, d'aprovació del Reglament d'assistència jurídica gratuïta, estableix en l'annex II els mòduls i bases de compensació econòmica per a professionals de l'advocacia en la gestió de l'assistència jurídica gratuïta a la Comunitat Valenciana, i s'estableixen les quanties aplicables en la tramitació dels expedients que realitzen els respectius col·legis professionals.  
Per Resolució de 15 de maig de 2023, de la consellera de Justícia, Interior i Administració Pública, es revisen i actualitzen els mòduls i les bases de compensació econòmica dels annexos II i III del Decret 175/2021, de 29 d'octubre, d'aprovació del Reglament d'assistència jurídica gratuïta, a proposta dels consells valencians de col·legis d'advocats i de procuradors.  
La disposició final segona del Decret 175/2021, estableix que mitjançant ordre de la persona titular de la conselleria competent en matèria de justícia gratuïta es podran adequar els mòduls previstos en l'annex II del Reglament d'assistència jurídica gratuïta a la normativa substantiva aplicable.  
En aquesta ordre es recull la proposta formulada pel Consell Valencià de Col·legis d'Advocats, a fi de crear un nou mòdul per a la compensació d'actuacions professionals pels incidents en matèria de desnonament amb un màxim de cinc per procediment, fins ara es contemplava un incident per procediment.  
En aquest sentit, la Llei 12/2023, de 24 de maig, pel dret a l'habitatge (BOE 124, 25.05.2023), modifica la Llei 29/1994, de 24 de novembre, d'arrendaments urbans, i la Llei 1/2000, de 7 de gener, d'enjudiciament civil, entre altres, en relació amb els procediments de desnonament, que suposa un increment en el nombre d'incidents processals amb una finalitat garantista per a les persones vulnerables, i que es recullen en la disposició final cinquena de la citada llei pel dret a l'habitatge.  
  
Per a l'elaboració d'aquesta ordre s'ha seguit amb el que s'estableix en la disposició addicional única del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
S'ha donat tràmit d'audiència al Consell Valencià de Col·legis d'Advocats, a través de la representació que té dels col·legis de l'advocacia de la Comunitat Valenciana, afectats per aquesta ordre.  
  
Per això, en virtut de les atribucions establides en els articles 28 de la Llei 5/1983, de 30 de desembre, del Consell, de l'article 4 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, i de conformitat amb el que s'estableix en la disposició final segona del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta,  
  
  
ORDENE  
  
Article únic. Modificació de l'annex II del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta.  
Es modifiquen els mòduls i les bases de compensació econòmica que figuren en l'annex II del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta, mitjançant l'establiment d'un nou mòdul i base de compensació econòmica que figura a l'annex de la present ordre.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana i serà aplicable a les actuacions professionals realitzades des de l'endemà de la seua publicació.  
  
  
València, 23 de novembre de 2023  
  
La consellera de Justícia i Interior,  
ELISA MARÍA NÚÑEZ SÁNCHEZ